Poésies de Marie de France (Roquefort)/Fable XCVI
# Poésies de Marie de France (Roquefort)/Fable XCVI

### FABLE XCVI.

D’un Vilein cunte qui aveit Une Fame ke mult cremeit ; Qar el esteit mult felenesse

De male part è trikeresse. Ainsi avint que par un jur Menoit ses Humes en labur ; Dunc proièrent cil au Vilain, Que lur dounast cervoise et pain Dunques purreient-ils miex uvrer ; A sa Feme les rueve aler10 Et lui proier ke lor dounast Qar pis sereit s’il i alast. Cil l’unt à la Fame préié, Puis li unt dit è cunseillié Qe ses Sires pas n’el voleit. Dunc respundit que leur dunreit Mais gardaissent qu’il n’en éust Ne ne menjast, ne ne béust ; Or alaissent fauchier lur prez Ele lur purtereit assez.20 Cil s’en alèrent lieément, Ele les suit hastiwement, Viande et boivre lur purta

Que haitié fuissent les rova. Ansanble assistrent au mangier ; Pensez, fet-ele, d’esploitier. Si feruns nus, fait ses Baruns, E grant merciz qant nus l’avuns. Qant ele vit sun Sengnur lié Moult ot le cuer tristre et irié ;30 De sun Baron se trest arrière, Cil la sivi vers la rivière. Tant cum ele se traist en-sus, Et el s’en fuit de plus en plus, Tant ke li piez li escapa En l’aigue chiet, si affunda. Li Serjant saillirent après A-val l’aiwe keurent adès Pur li tenir quel ne passast, E que li floz ne l’enpurtast. 40 Li Vilein lur a escrié

Qu’il ne sunt mie bien alé : Contremunt la cuvient-il querre, Que là, la porrunt bien troverre ; Là, la quièrent, si ferunt bien Tant ert encuntre tute rien. A-val l’aige n’est pas alée Cuntre la radur est turnée, A sa mort ne fist-ele mie Ce que ne volt faire à sa vie. 50

Ainsi avient, plusur estrivent Vers lur Seignur, tant cum il vivent ; Ne vuelent savoir ne sentir Quels max lur en peut avenir, Lor richesse turne à vivant ; Qant il se vunt aperchevant, E s’il leur turne à mal-talent, Il s’en vengent plus asprement.

* ↑ La Fontaine, liv. III, fab. xvi. La femme noyée.Les Instructions du chevalier de la Tour-Landry à ses filles. Voyez Académie des inscriptions, tom. XX, Mémoire par Caylus.Le Grand d’Aussy, Fabliaux in-8ᵒ, tom. II, p. 330 ; tom. IV, p. 161.
* ↑ Craignoit.
* ↑ Car elle étoit fausse, méchante et hargneuse.
* ↑ De la bière et du pain.
* ↑ Travailler avec plus de zèle.
* ↑ Joyeusement.
* ↑ De bien travailler.
* ↑ Elle se retire d’auprès de son mari qui la suivit du côté de la rivière.
* ↑ Elle tomba dans l’eau où elle enfonça.
* ↑ Les ouvriers coururent après.
* ↑ Sur le champ ils courent au-dessous de l’endroit où elle étoit tombée.
* ↑ Il faut la chercher en remontant, ce n’est que là où vous pourrez la trouver.
* ↑ Disputent, querellent, contrarient.
* ↑ D’un home conte qui avoit Une feme que molt haoit, Car ele estoit moult tenceresse De male guise felenesse.
* ↑ Que lour donast et pain et vin S’en porroient-ils miex laborer.
* ↑ Pensez, dist-ele, du hastier.
* ↑ Et cil la suit de plus en plus.
* ↑ Qui ne se sent mie bien lié, Contre l’aive la devez querre ; Là le porrez trover à terre Là le quisent si dirent bien Que contrestoit tant à tout bien. ﻿Autre version. Là le querez, si ferez bien, Qu’ele ert encontre toute rien. Qu’aval l’iawe s’est avalée Contre le radour est montée. Che que ne waut faire à sa vie A sa mort ne fist-ele mie.
* ↑ Lor riote tiennent avant. ﻿Ou bien Leur veu tienent d’or-en-avant.
